התחנה המרכזית של צפת

התחנה המרכזית של צפת היא מסוף אוטובוסים מרכזי בעיר צפת, ומיקומה - ברחוב ירושלים בעיר. בתחנה שישה רציפים מהם יוצאים אוטובוסים ליעדים שונים בארץ - בעיקר בצפון ובמרכז. התחנה המרכזית של צפת מהווה מרכז תחבורתי חשוב באזור הגליל העליון בגלל חשיבותה של העיר, חשיבות שגוברת בזמן פסטיבל הכליזמרים והילולת ל"ג בעומר בהר מירון - שני אירועים שמושכים אל העיר קהל רב.

היסטוריה 
התחנה נחנכה בדצמבר 1966 לאחר שבמשך שנים פעלה במבנה ערבי ישן וקטן שלא תאם את הצרכים הנדרשים להפעלת תחנה מרכזית. היא נבנתה על ידי חברת נצבא, חברה שעסקה באחזקת מבנים (בעיקר בנייני-משרדים ותחנות מרכזיות) ובהשכרתם לאגד. לאחר פתיחת שוק ההיסעים הציבורי לתחרות החלה לפעול בתחנה חברת נתיב אקספרס.

בשנת 2014 עברה התחנה שיפוץ כללי.

ב-11 ביוני 2022 הוצתו מספר אוטובוסים שחנו במתחם התחנה, הדליקה פשטה למספר רב של אוטובוסים נוספים וכתוצאה מכך נגרם נזק כבד לתחנה. ב-17 ביוני נעצרו מספר תושבי טובא-זנגרייה בחשד לביצוע המעשה, וכן מיוחסים אליהם על פי החשד מספר מעשי הצתה נוספים שבוצעו על פי הערכות המשטרה כחלק מסחיטת דמי חסות.

שירות בתחנה

קווים עירוניים 
קווי האוטובוס העירוניים בצפת מופעלים על ידי חברת נתיב אקספרס.

מקרא סימנים:
 ♿ - אוטובוס עירוני נגיש
 🔄 - קו סיבובי (מעגלי)

קווים אזוריים ובינעירונים 
את רובם המוחלט של קווי האוטובוס הבינעירוניים בתחנה מפעילה חברת נתיב אקספרס, כאשר בנוסף סופרבוס מפעילה את קו 450 לטבריה, אגד את קו 846 לתל אביב, חברת קווים את קו 580 ו-680 למודיעין עילית וחברת מטרופולין את קו 590 לאלעד.

גלריית תמונות

קישורים חיצוניים

מיכאל יעקובסון: סיבוב בתחנה המרכזית של צפת, באתר 'חלון אחורי', 8 במאי 2021

הערות שוליים

צפת
תחנה מרכזית
צפת: תחבורה